>
ໃນໂອກາດເຂົ້າຮ່ວມພິທີສະ ຫຼຸບວຽກງານຮອບດ້ານ ປະຈຳປີ 2016 ຂອງວາລະສານປ້ອງ ກັນຊາດ, ທ່ານ ພົນຕີ ວິໄລ ຫຼ້າ ຄຳຟອງ ເລຂາທິການສູນກາງ ພັກ, ຮອງລັດຖະມົນຕີກະຊວງ ປ້ອງກັນປະເທດ, ຫົວໜ້າກົມ ໃຫຍ່ການເມືອງກອງທັບ ໄດ້ເນັ້ນໃຫ້ຄະນະພັກ, ຄະນະບັນນາ ທິການ ແລະ ພະນັກງານ-ນັກ ຮົບພ້ອມກັນສູ້ຊົນເຮັດໃຫ້ວາລະ ສານປ້ອງກັນຊາດກາຍເປັນກະ ບອກສຽງທີ່ແຫຼມຄົມຂອງຄະນະ ພັກ ແລະ ກະຊວງປ້ອງກັນປະເທດເປັນແຫຼ່ງສະໜອງຄວາມຮູ້ທາງດ້ານການເມືອງ, ການທະຫານ ແລະ ແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານຂອງພັກ, ເວົ້າລວມ, ເວົ້າສະເພາະແມ່ນ ເປັນຜູ້ໂຄສະນາເຜີຍແຜ່ແນວທາງນະໂຍບາຍຂອງພັກ, ກົດໝາຍຂອງລັດ ໂດຍປິ່ນອ້ອມ 4 ໜ້າທີ່ໃຫຍ່ 26 ແຜນງານຂອງຄະນະພັກກະຊວງປ້ອງກັນປະເທດວາງອອກ, ສົມກັບເປັນອາວຸດອັນແຫຼມຄົມອັນໜຶ່ງຢູ່ໃນສະໜາມຮົບແນວ ຄິດຂອງພັກ, ຂອງກະຊວງປ້ອງກັນປະເທດ.